پرزیدنت ایرتیباط باشقانی فخرالدین آلتون، فتح الله‌چی ترور تشکیلاتی هم قاران‌لیق و قان‌لی اوزونو دونیایا ایضاح ائتمه‌یه داوام ائتدیک‌لرینی بیلدیریب.
فخرالدین آلتون، ت.ر.ت ورلد طرفیندن حاضیرلانا‌راق بلژیک‌ین باشکندی بروکسل‌ده ایلک نوماییشی حیاتا کئچیریلن و فتح الله‌چی ترور تشکیلاتی‌نین حیله‌گر شبکه‌سینی اورتایا قویان " نت وورک" مستندلی فیلمینه موناسیبتین سوسیال مئدیا حسابین‌دان بیانات وئریب.
آلتون پایلاشیمیندا،
فتح الله‌‌چی ترور تشکیلاتینین قاران‌لیق و قان‌لی اوزونو بوتون دونیایا ایضاح ائتمه‌یه داوام ائدیریک". ایفاده‌لرینی ایستیفاده ائتدی.
فعالیت گؤستردیگی بوتون اؤلکه‌لر اوچون تهدید یارا‌دان فتح الله‌چی ترور تشکیلاتینین حقیقی اوزونو ایضاح ائدنNetwork  مستندلی فیلمی‌نین نوبه‌سینده فرانسا، اینگیلتره، شما‌لی مکدونیه، آلمانیا، بوسنی-هرزگووئین، آلبانیا، قازاخیستان، آمریکا، جنوبی آفریقا، قیرقیزیستان، ایتالیا و کوسووودا گؤستریله‌جگینی بیل‌دیرن آلتون،
Network  مستندلی، بو حیله‌گر ترور تشکیلاتی‌نین خاریجده ده موختلیف ماسکا‌لارلا مخفی‌لیک ایچینده قوردوغو تشکیلاتلانماسینی ایفشا ائده‌رک، فتح الله‌‌چی ترور تشکیلاتینین بین الخالق عالم اوچون یاراتدیغی تهدیدلره دقت چکیر". معلوماتینی وئریب.
آلتون‌ین پایلاشیمیندا  مستندلی فیلمین فراقمانتی دا یئر آلدی.
مستندلی، 8 ژوئیه‌ده پاریس و لندن، 9 ژوئیه‌ده اوسکوپ، ژوئیه‌نین 10-وندا برلین، سارایبوسنا و تیران، 11 ژوئیه‌ده ایشکودرا، نور سلطان و نیویورک، 12 ژوئیه‌ده یوهانسبورگ، ژوئیه‌نین 13-نده بیشکک، 14 ژوئیه‌ده روما و پریشتینا، 15 ژوئیه‌ده میلان‌دا گؤستریله‌جک.
مستندلی فیلمین نیویورک‌داکی ایکینجی نوماییشی‌نین ژوئیه‌نین 14-ده کئچیریلمه‌سی پلانلاشدیریلیر.
